Leygardagin 24. oktober hevur Stanley Samuelsen útgávukonsert í Mentanarhúsinum í Fuglafirði. Her fer hann, saman við Sigurd Kehlet, guitar, Jóhannus Á Rógvu Joensen, bass, og Rógva á Rógvu, trummur, at spæla løg frá nýggjastu útgávuni, Stanley No. 8. Stanley byrjaði í Silly Boys fyrst í 60 unum og var í ymiskum bólkum og genrum, inntil hann í 1990 fór at spæla egin løg, sum hann eisini hevur ferðast við runt um í verðini. Abbasonur Stanley, Sigurd–uppkallaður eftir langabbanum úr Fuglafirði–spælir guitar á hesi konsertini. Hann hevur lisið til rytmiskan tónleikara á Syddansk Musikkonservatorium í Esbjerg og hevur verið við í fleiri bólkum og tónleikaverkætlanum–serliga innan málmtónleik. Hinir báðir evnaríku tónleikararnir í bólkinum eru navnframu Jóhannus á Rógvu Joensen, bass, og Rógvi á Rógvu, trummur. Á nýggju fløguni eigur Stanley løgini og fleiri tekstir, meðan aðrir tekstir eru eldri føroyskar yrkingar. Fløgan er framleitt í egnum studio, og Stanley spælir øll ljóðførini, uttan trummurnar, sjálvur. Tutl stendur fyri útgávuni, sum fæst til keyps sum fløga, men sum eisini kann takast niður talgilt. Yderligere datoer: Del denne begivenhed Fyriskipari Mentanarhúsið í Fuglafirði Karvatoftir 5 FO-530 Fuglafjørður www. mh. fo